Document ID: 32005R1147

ΚΑΝΟΝΙΣΜΌΣ (ΕΚ) αριθ. 1147/2005 ΤΗΣ ΕΠΙΤΡΟΠΉΣ
της 15ης Ιουλίου 2005
για απαγόρευση της αλιείας του αμμόχελου με ορισμένα αλιευτικά εργαλεία στη Βόρεια Θάλασσα και στο Skagerrak
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 27/2005 του Συμβουλίου, της 22ας Δεκεμβρίου 2004, περί καθορισμού, για το 2005, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 12 παράγραφος 6,
Εκτιμώντας τα ακόλουθα:
(1)
Η αλιευτική προσπάθεια της Κοινότητας προκειμένου περί σκαφών που αλιεύουν αμμόχελο στη Βόρεια Θάλασσα και στο Skagerrak ορίζεται προσωρινά στο παράρτημα V του κανονισμού (ΕΚ) αριθ. 27/2005.
(2)
Σύμφωνα με το σημείο 6 γ) του εν λόγω παραρτήματος, η Επιτροπή επανεξετάζει την αλιευτική προσπάθεια για το 2005 βάσει των εισηγήσεων της επιστημονικής, τεχνικής και οικονομικής επιτροπής για τα αλιεύματα (ΕΤΟΕΑ) σχετικά με το μέγεθος της ηλικιακής κλάσης 2004 για το αμμόχελο της Βόρειας Θάλασσας. Εάν η ΕΤΟΕΑ εκτιμά το μέγεθος της ηλικιακής κλάσης 2004 για το αμμόχελο της Βόρειας Θάλασσας κατώτερο από 300 000 εκατομμύρια άτομα ηλικίας 0, η αλιεία με βενθοπελαγική τράτα, γρίπο ή παρόμοια συρόμενα εργαλεία με μέγεθος ματιών κάτω των 16 mm απαγορεύεται για το υπόλοιπο διάστημα του 2005.
(3)
Η ΕΤΟΕΑ εκτίμησε το μέγεθος της ηλικιακής κλάσης 2004 σε 150 000 εκατομμύρια άτομα ηλικίας 0.
(4)
Δεδομένου ότι η εκτίμηση της ΕΤΟΕΑ για την ηλικιακή κλάση 2004 του αμμόχελου της Βόρειας Θάλασσας βρίσκεται κάτω από το όριο των 300 000 εκατομμυρίων ατόμων ηλικίας 0, πρέπει να απαγορευθεί η αλιεία για το υπόλοιπο διάστημα του 2005,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αλιεία αμμόχελου στη Βόρεια Θάλασσα και στο Skagerrak (υποζώνες IIa, IIIa και υποζώνη IV του ICES) (2) με βενθοπελαγική τράτα, γρίπο ή παρόμοια συρόμενα εργαλεία με μέγεθος ματιών κάτω των 16 mm απαγορεύεται από την ημερομηνία θέσεως σε ισχύ που ορίζεται από το άρθρο 2, μέχρι τις 31 Δεκεμβρίου 2005.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός στο σύνολό του και εφαρμόζεται απευθείας σε όλα τα κράτη μέλη.
Βρυξέλλες, 15 Ιουλίου 2005.

Labels: 6